Diari Oficial de la Generalitat Valenciana


Sumari del DOGV 3778, del 23-06-2000 (2000/4751)

ORDRE de 29 de maig de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4751


Data del document
:   29-05-2000

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * Almussafes
    * Benaguasil
    * Oliva
    * Benirredrà
    * ensenyament privat

ORDRE de 29 de maig de 2000, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2000/X4751]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat per mitjà de resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i de la Inspecció Educativa sobre la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.94) i 173/1998, de 16 de febrer (BOE de 17.02.98); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la formació professional en l'àmbit del sistema educatiu; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, atenent el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Modificar l'autorització per canvi de denominació específica al centre que així s'especifica en l'annex.
  
Tercer
  
Les autoritzacions referides al nivell d'Educació Secundària Obligatòria i Cicles Formatius tindran efecte progressiu des del curs 1999/2000, a mesura que es vagen implantant els ensenyaments autoritzats. Les referides a la resta de nivells tindran vigència des de l'inici del curs escolar 2000/2001.
  
Així mateix, els centres podran continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà després de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de maig de 2000
  
El conseller de Cultura i Educació,
  
MANUEL TARANCÓN FANDOS
  
Annex
  
Centre: Esclaves del Sagrat Cor de Jesús
  
Titular: Esclaves del Sagrat Cor de Jesús
  
Adreça: c/ Convent, 2
  
Localitat: Benirredrà
  
Província: València
  
Codi: 61284420
  
Ensenyaments que s'autoritzen: Cicles Formatius de grau mitjà en:
  
- Gestió Administrativa amb 1 unitat i 30 llocs escolars
  
- Comerç amb 1 unitat i 30 llocs escolars
  
Composició resultant de la resta del centre:
  
- 6 unitats d'Educació Infantil, II cicle, amb 142 llocs escolars
  
- 12 unitats d'Educació Primària amb 300 llocs escolars
  
- 8 unitats d'Educació Secundària Obligatòria amb 239 llocs escolars
  
Centre: Sant Josep de la Muntanya
  
Titular: Societat Cooperativa Sant Josep de la Muntanya
  
Adreça: Passeig d'Oliva al Mar, s/n
  
Localitat: Oliva
  
Província: València
  
Codi: 74537576
  
Ensenyaments que s'autoritzen:
  
- Educació Especial (suport a la integració) amb 1 unitat i 15 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 75 llocs escolars
  
- 8 unitats d'Educació Primària amb 200 llocs escolars
  
- 4 unitats d'Educació Secundària Obligatòria amb 116 llocs escolars
  
- 4 unitats de Batxillerat amb 140 llocs escolars en les modalitats de Ciències de la Natura i de la Salut i Humanitats i Ciències Socials.
  
Centre: Univers
  
Titular: Parròquia Assumpció de la Mare de Déu
  
Adreça: c/ Pedralba, 38
  
Localitat: Benaguasil
  
Província: València
  
Codi: 76371901
  
Ensenyaments que s'autoritzen:
  
- Educació Secundària Obligatòria amb 8 unitats i 240 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 75 llocs escolars
  
- 12 unitats d'Educació Primària amb 300 llocs escolars
  
- 1 grup de tècnic en Gestió Administrativa amb 30 llocs escolars
  
- 1 grup de tècnic en Comerç amb 30 llocs escolars
  
Denominació genèrica: Centre autoritzat de Formació Professional de grau mitjà i superior
  
Nova denominació específica: Ford Espanya
  
Titular: Ford España, SA.
  
Adreça: Polígon Industrial, s/n
  
Localitat: Almussafes
  
Província: València
  
Codi: 23107341
  
Ensenyaments que s'autoritzen: Cicles Formatius de grau mitjà i superior següents:
  
- Tècnic en Instal·lacions i Manteniment Electromecànic de Maquinària i Conducció de Línies amb 2 grups i 36 llocs escolars (1 grup amb 18 llocs escolars de matí i altre de vesprada).